Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: meg az országos népszavazásról és népi kezdeményezésrõl szóló 1998. évi III. törvény 13. § (1) bekezdésében foglalt
Paragraph Index: 1971

meg az országos népszavazásról és népi kezdeményezésrõl szóló 1998. évi III. törvény 13. § (1) bekezdésében foglalt egyértelmûség követelményének sem. A kezdeményezés ugyanis megtévesztõ, mivel azt a látszatot kelti, mintha az Országgyûlés hatáskörét átvenné a jelölõbizottság azzal, hogy nem a választható jelölteket, hanem az Alkotmánybíróság tagjait jelöli. A kifogástevõk álláspontja szerint a kezdeményezés megfelel a jogszabályoknak, az aláírásgyûjtõ ív hitelesíthetõ, ezért az OVBh. indoklása nem helytálló. Indokolásuk szerint sem az Alkotmány, sem az Alkotmánybíróságról szóló 1989. évi XXXII. törvény nem tartalmaz a jelölõbizottság mûködésére vonatkozó részletszabályokat, így nincs akadálya a népszavazásnak. A kifogástevõk szerint nem helytálló az OVBh.-nak az a megállapítása sem, amely a kezdeményezés megtévesztõ voltáról szól. Ezért a kifogástevõk kezdeményezték az OVBh. megsemmisítését és az OVB kötelezését új eljárás lefolytatására.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes